Olegas

Olegas (mirė – 912 m.) – Kijevo Rusios kunigaikštis.

Valdymas 
Pasak Senujų laikų pasakojimo, Riuriko giminaitis (galbūt svainis). Po jo mirties (879 m.) tapo Didžiojo Naugardo kunigaikščiu ir Riuriko sūnaus Igorio globėju. 882 m., surinkęs normanų bei slavų kariauną, surengė žygį į Kijevą, nužudė jos kunigaikščius Askoldą ir Dyrą. Kijevą padarė valstybės sostine. 883–885 m. prisijungė drevlianų, severianų, radimičių, 907 m. – viatičių, kroatų, dulebų ir tivercų žemes. 907 m. (pagal Senujų laikų pasakojimą, pagal Naugardo metraštį – 922 m.) Olego kariauna apgulė Konstantinopolį. Olegas privertė Bizantiją sumokėti kontribuciją ir sudaryti Rusios pirkliams naudingą sutartį. Po Olego mirties Kijevo sostą užėmė Igoris.

Šaltiniai

Galerija 

Naugardo kunigaikščiai
Kijevo Rusios didieji kunigaikščiai